stanford-oval/wikipedia huggingface dataset:
שיכון חב"ד (ירושלים)
הערות שוליים

↑  ירושלים: "מעלה הרב ננס" נחנך במעמד מרשים אתר col אלול תשס"ז
↑  כיכר בשיתוף למען ילמדו, אירועי "חג הסמיכה" לכ-120 רבנים .., באתר כיכר השבת, ‏2022-03-15
| שכונות חרדיות בירושלים |
| --- | --- | --- |
| תחילת היציאה מהחומות, לפני 1890 | בית ישראל • בתי ויטנברג • מאה שערים |  |
| בנייה בתקופה הטורקית, מ-1890 | בתי אונגרין • בתי הורנשטיין • בתי ורשה • בתי נייטין • בתי ברוידא • בתי ראנד • כנסת ישראל • זיכרון משה (התחרדה) • חצר שטרויס • שכונת אחווה (התחרדה) • גבעת שאול (התחרדה) • כרם אברהם (התחרדה) • שערי חסד • רוחמה |  |
| בנייה במנדט הבריטי | בתי מונקאטש • גאולה • מחניים • סנהדריה • שיכון פאג"י • תל ארזה (התחרדה) • בית וגן (התחרדה) • מקור ברוך (התחרדה) |  |
| בנייה ישראלית לפני מלחמת ששת הימים | קריית אונסדורף • קריית מטרסדורף • קריית צאנז • קריית שומרי אמונים • שיכון חב"ד • שמואל הנביא (התחרדה) • כרם • רוממה (התחרדה) |  |
| בנייה ישראלית אחרי מלחמת ששת הימים | גבעת משה • הר נוף • קריית איתרי • סנהדריה המורחבת • נוה יעקב מזרח • עזרת תורה • קריית בעלז • רמת אשכול (התחרדה) • רמות פולין • רמת שלמה • רמות אלון (התחרדה)  |  |
שכונות ירושלים
שבט קמפבל

| --- | --- |
סמלסמל

 מוטו לאומי:  "Ne Obliviscaris" "אל תשכח"
 ממשל
 ראש המדינה:  צ'יף
 צ'יף:  טורקל קמפבל, דוכס ארגייל ה-13
 עיר בירה:  טירת אינוורארי
 היסטוריה
 הקמה:  המאה ה-13
 
שבט קמפבל (באנגלית: Clan Campbell, בסקוטית גאלית: Na Caimbeulaich) הוא שבט סקוטי, ששטחו ההיסטורי נמצא כיום במחוז ארגייל וביוט שבמערב סקוטלנד, הממלכה המאוחדת.
שבט קמפבל התעצב לכדי ישות שבטית סביב המאה ה-13 באזור לוך או בארגייל שבמערב סקוטלנד, במהרה הפך לשבט חשוב עם כוח פוליטי רב בסקוטלנד כשהוא מחליף נאמנויות בין שליטים סקוטים לכתר האנגלי. השבט היה מרכיב פוליטי וצבאי חשוב בכל אירוע או מערכה צבאית בסקוטלנד, כולל מלחמות אנגליה-סקוטלנד, מלחמת האזרחים האנגלית ומרידות היעקוביטים. החל מהמאה ה-17 השבט נותר בנאמנות לכתר האנגלי ואנשי השבט גויסו ללא פחות מ-16 רגימנטים בצבא אנגליה (ובהמשך הצבא הבריטי), בהם רגימנט המשמר השחור (הרגלים ה-42) ורגימנט ההיילנדרים ארגיילשייר (הרגלים ה-91) שהוקמו על ידי ראשי השבט עבור הצבא הבריטי (שניהם כיום חלק מהרגימנט המלכותי של סקוטלנד).
היסטוריה

באופן מסורתי מקורות השבט מיוחסים לממלכת סטרת'קלייד הבריטונית (התקיימה עד המאה ה-11) אשר התפרסה באזור דרום-מערב סקוטלנד. האזכור הכתוב הראשון למשפחת קמפבל הוא משנת 1263, כאשר מלך סקוטלנד אלכסנדר השלישי מכנה את האציל גילספי ממנסטרי באיגרת רשמית בשם "גלספי קמפבל". משפחת קמפבל המוקדמת שכנה באחוזות באזורי דרום-מזרח ומרכז סקוטלנד בתקופה זו, אך באמצעות נישואים עם יורשת ממשפחת אודוין (O' Duine) מלוך או שבאזור ארגייל בהדרגה מרכז הכוח של השבט המתהווה נוצר בארגייל. בעשורים הראשונים כונה השבט שבט אודוין על שם האחוזה שירשו בני השבט ובהמשך השבט שינה את שמו לשבט דירמיד (Diarmid) על שם חזיר בר מהמיתולוגיה הקלטית המוקדמת (שדמותו משמשת גם כיום כסמל השבט).
במאה ה-13 השבט היה עוד קטן יחסית והיה ואסל של אדוני לורן משבט מקדוגל, אך במהלך מלחמת העצמאות הסקוטית הראשונה בתחילת המאה ה-14 השבט תמך וסייע לרוברט הראשון במאבקו כנגד ממלכת אנגליה והשבטים הנאמנים לה. לאחר הניצחון של הכתר הסקוטי ב-1328, ברוס העניק לשבט קמפבל תארים, אחוזות ואדמות רבות עבור נאמנותם, כולל אחוזות משבט מקדוגל שהיה נאמן לאנגלים. משום נישואים עם אחותו של ברוס, יורשי העצר של השבט היו גם בעלי קשר דם לבית ברוס החל מתחילת המאה ה-15, בתקופה זו הכוח הרב שצברו אדוני השבט בסקוטלנד עבר לשמש את אנגליה, כאשר השבט הפך לאחד הכוחות הנאמנים ביותר לממלכת אנגליה.
ב-1445 ראש השבט דאנקן קמפבל קיבל את התואר "אדון קמפבל הראשון", ויורשו קולין קמפבל הועלה בדרגת האצולה לכדי "רוזן קמפבל הראשון" ב-1457. בקרב קנוקברי ב-1490 הביסו כוחות השבט לצד שבט דרומונד את כוחות שבט מארי מה שזכה לכינוי "טבח מונזיווירד", ב-1499 השבט הביס את שבט קלדר ולקח את טירת קוודר באינוורנס שנמצאת עד היום בבעלות ענף קוודר (רוזנות קוודר) של השבט. ארצ'יבלד קמפבל רוזן ארגייל החמישי פיקד ב-1568 על כוחותיה של מרי, מלכת הסקוטים בקרב לנגסייד כנגד כוחות ג'יימס סטיוארט, רוזן מארי הראשון.
במהלך מלחמת האזרחים האנגלית צודד השבט עם כוחות הקובננטרים (תומכי הפרלמנט הסקוטי). ארצ'יבלד קמפבל, מרקיז ארגייל הראשון, פיקד על כוחות הפרלמנט בקרב אינוורלוכי ב-1645 והובס שם על ידי כוח שכל את שבט מקדונלד, שבט מקלין וכוחות אירים בפיקודו של ג'יימס גרהאם, מרקיז מונטרוז הראשון. לאחר הקרב הכוחות של מונטרוז פשטו על טירת קמפבל של השבט והעלו אותה באש (אם כי נותרה בידי שבט קמפבל). היריבות עם שבט מקלין ומקדונלד המשיכה בשנים הקרובות בסדרת פשיטות וקרבות בין הצדדים, ב-1672 החל עימות גם עם שבט סינקליר כאשר שבט קמפבל ניסה לקחת את אדמות השבט כדי לישב חוב, בתגובה שני השבטים נכנסו לכמה שנים של לחימה עד לניצחון הקמפבלים שקיבלו את רוזנות ברדלביין בתמורה.
במהלך התקוממות היעוביטים של 1689, כוחות השלטון האנגלי הרגו כ-30 בני שבט מקדונלד בלתי חמושים בעמק גלנקו (Glencoe). אף על פי שרוב החיילים בכוח האנגלי לא היו משבט קמפבל, מעורבותו באירוע רבה, כולל מספר חיילים בני השבט ומפקד הכוח קפטן רוברט קמפבל מגלנליון עצמו ששירתו בכוח האנגלי. טבח גלנקו הפך לסמל משמעותי של תנועת היעקוביטים וההתנגדות הסקוטית לשליטה האנגלית ובמידה רבה תרם להתמרדויות הנוספות של היעקוביטים במהלך המאה ה-18. במרד היעקוביטי של 1715 ו-1745 נותר שבט קמפבל נאמן לכתר הבריטי ושימש כוח שיטור צבאי ברחבי סקוטלנד כנגד מוקדי ההתמרדות והמערכות העיקריות נגד היעקוביטים, בתקופה זו גם הקים מספר יחידות צבאיות לטובת הצבא הבריטי שהמפורסמת בהן היא "המשמר השחור" (אשר עושה שימוש בטארטן הרשמי של השבט).
טירות עיקריות

טירת אינוורארי - כס דוכס ארגייל ומרכז השבט כיום.
טירת קמפבל - מרכז השבט ההיסטורי, הטירה נכבשה ונהרסה במהלך מלחמת האזרחים האנגלית.
איניס חונייל - ככל הנראה מושב ראש השבט ומרכז השבט הראשון השוכן באי בלב לוך או.
טירת טיימות' - כס המרקיז ומרכז ענף ברדלביין עד 1922 כאשר נמכר ליזם פרטי.
טירת קוודור - במקור של שבט קלדר עד שהועבר לקמפבלים במאה ה-16.
טארטן

השבט כולל מספר טארטנים לא רשמיים וארבעה טארטנים רשמיים, בהם "טארטן קמפבל" (המוכר גם כטארטן המשמר השחור) אשר זוהה גם עם מספר יחידות צבאיות לאורך ההיסטוריה, "טארטן קמפבל ברדלביין" המזוהה עם ענף ברדלביין וגלנאורחי, "טארטן קמפבל קוודור" ו-"טארטן קמפבל לאודון" שניהם מזוהים עם ענפי קוודור ולאודון בהתאמה. מבין הטארטנים הלא רשמיים ניתן למנות את "טארטן קמפבל ארגייל" הכולל פס לבן כתוספת לדפוס קמפבל הרשמי ומזוהה באופן חלקי עם ראש השבט וטירת ארגייל.
טארטן "המשמר השחור" הרשמי של השבט
ענף קמפבל ברדלביין
ענף קמפבל קוודור
ראו גם

דוכס ארגייל
הרגימנט המלכותי של סקוטלנד
לקריאה נוספת

Iain Zaczek and Charles Phillips, The Complete Book of Tartan, Hermes House, London, 2004
הערות שוליים

↑  Zaczek & Phillips, 2004, עמ' 136
ראש ענף קמפבל ברדלביין עם הטארטן הרשמי (איור מ-1845)
הריסות טירת קמפבל ההיסטורית
שבטי מלחמה

| --- | --- |

 כללי
 תאריך הוצאה:  5 באוגוסט 2003
 סוגה:  אסטרטגיה בזמן אמת, משחק רשת מרובה משתתפים
 פיתוח:  innogames
 הוצאה לאור:  InnoGames 
 ארץ מקור:  גרמניה 
 שפות:  אנגלית, רומנית, פורטוגזית ברזילאית, פולנית, נורווגית, רוסית, שוודית, ספרדית, טורקית, תאית, פורטוגזית, הונגרית, הולנדית, גרמנית, איטלקית, צרפתית, יוונית, ספרדית, צ'כית, ערבית, דנית, סלובקית 
 דרישות תוכנה
 מצבי משחק:  משחק מחשב מרובה משתתפים 
 פלטפורמות:  iOS, Microsoft Windows, macOS 
 מדיה:  אינטרנט
 tribalwars.net
 
שבטי מלחמה (באנגלית: TribalWars) הוא משחק רשת אסטרטגי מרובה משתתפים בזמן אמת המבוסס על ימי הביניים. במהלך המשחק מנהל השחקן כפר ומפתח אותו בדרכים שונות, כאשר המטרה היא להמשיך ולהתרחב ולכבוש כפרים נוספים. המשחק היה קיים במשך מספר שנים בגרסה ישראלית עד לסגירתו בשנת 2013.
עקרונות המשחק

כל שחקן מקבל בתחילת המשחק כפר. בכפר ניתן לבנות מבנים, שבעזרתם ניתן לאסוף משאבים ולאמן חיילים.
במשחק ניתן ליצור רשימת חברים, להקים שבטים, שהם מעין בריתות בין שחקנים.
מטרת המשחק היא להגיע למקום ראשון במספר הנקודות. ככל שכובשים יותר כפרים או משדרגים כפרים קיימים עולים בניקוד. בניגוד למשחקי רשת אחרים, בשבטי מלחמה השרתים לא מתאפסים. שרת המשחק מסתיים רק כשיש איחוד שחקנים בלתי מנוצח (שבט) או שחקן בלתי מנוצח.
משאבים

במשחק, ישנם משאבים שונים. ביניהם:
ברזל - משמש בעיקר לייצור חיילים ונוצר במכרה הברזל.
חימר - משמש בעיקר לבניית מבנים ונוצר במכתש החימר.
עץ - משמש לייצור בניינים וכלי נשק. העץ נוצר במחנה העצים.
מבנים

מפקדת הכפר - במפקדת הכפר ניתן לבנות מבנים חדשים או לשדרג מבנים קיימים. ככל שרמת המפקדה עולה, מהירות סיום הבניה תעלה גם כן. ברגע שמפקדת הכפר משודרגת לרמה 15, ניתן להרוס מבנים בכפר זה.
בסיס אימונים - בבסיס האימונים ניתן לגייס חיל רגלים. ככל שהרמה שלו עולה, כך משך הגיוס של החיילים מתקצר.
אורווה - באורווה ניתן לגייס חיל פרשים. ככל שהרמה שלה עולה, כך משך הגיוס של החיילים מתקצר.
בית מלאכה - בבית-המלאכה ניתן ליצור איילי ניגוח וקטפולטות. ככל שהרמה שלו עולה, כך משך הגיוס מתקצר.
כנסייה - מסביב לכנסייה יש תחום השפעה. אם כפר נמצא מחוץ לתחום ההשפעה של הכנסייה החיילים נלחמים בו פחות טוב. ישנם שרתים ללא כנסייה.
אקדמיה - באקדמיה ניתן לייצר אציל, שבעזרתו ניתן לכבוש כפרים.
נפחייה - בנפחיה ניתן לחקור ולשפר כלי נשק. שדרוג הנפחיה מאפשר מחקר של כלי נשק טובים יותר וגם מוריד את זמן המחקר.
נקודת היערכות - בנקודת ההיערכות הצבא מתכנס, ומשם ניתן לשלוח את הצבא למשימות שונות.
פסל - בפסל ממנים אביר (לכל שחקן יש אביר אחד) וכאשר מציידים אותו בחפץ מסוים הוא מחזק יחידה מסוימת, אך ישנם עולמות ללא פסל.
שוק - בשוק אפשר לסחור עם שחקנים אחרים וגם להעביר משאבים לכל מקום. כל סוחר סוחב 1,000 יחידות ממשאב מסוים.
מחנה עצים - משמש לייצור עצים. ככל שרמתו גבוהה יותר, כך יותר משאבים מתקבלים.
מכתש חימר - משמש לייצור חימר. ככל שרמתו גבוהה יותר, כך יותר משאבים מתקבלים.
מכרה ברזל - משמש לייצור ברזל. ככל שרמתו גבוהה יותר, כך יותר משאבים מתקבלים.
חווה - החווה מספקת לאנשי הכפר אוכל. ככל שמשדרגים יותר את החווה, כך יהיו יותר מתיישבים בכפר.
מחסן - במחסן אוגרים משאבים. ככל שרמתו גבוהה יותר, כך ניתן לאגור יותר משאבים.
מקום המסתור - משאבים במקום המסתור לא ניתנים לשדידה על ידי האויבים. ככל שהוא יותר גדול, כך ניתן לאגור יותר משאבים.
חומה - החומה מגנה על הכפר נגד חיילי האויב. ככל שרמתו גבוהה יותר, ההגנה הבסיסית של הכפר טובה יותר. היא גם מעלה את החוזק ההגנתי של החיילים. כאשר החומה מגיעה לשיא השדרוג, החיילים נלחמים ב-107% יותר טוב.
שבט

ניתן להקים שבטים, שהם כאיחוד של מספר שחקנים בברית אחת. השבט יכול להכריז מלחמות, ליצור בריתות והוא מסייע לשחקנים שבתוכו להתקדם.
פרימיום

על אף שהמשחק חינמי, קיימת במשחק אפשרות VIP הנקראת חשבון פרימיום, בה לשחקן עזרים שמסייעים לו לנהל את כפריו.
הפרימיום נקנה בצורת נקודות פרימיום שבעזרת ניתן לקנות חשבון פרימיום או הטבות נוספות.
במשחק קיימות מספר אפשרויות שיכול לבצע שחקן עם נקודות פרמיום בלבד.
הפרמיום נקנה בנקודות ואפשר לפרוט אותו להמון אפשרויות שונות כגון:חשבון פרמיום, יצור משאבים משופר, עוזר חווה ועוד.
ראו גם

איקרים
טרוויאן
תרכובת ספירו

תרכובת ספירו היא תרכובת אורגנית בעלת שתי טבעות להן אטום משותף אחד, או מספר טבעות, כאשר הקישור בין הטבעות מתבצע על ידי אטום משותף אחד בלבד. הטבעות יכולות להיות שונות או זהות. האטום המשותף מכונה "אָטוֹם-סְפִּירוֹ" (spiroatom), בדרך כלל פחמן רביעוני ("פחמן ספירו").
צורות ספירו של לקטונים ואוקסזינים משמשות לעיתים כדיו לאוקו, עקב תכונת הכרומיזם שלהם - שינוי הפיך בין מצב שקוף למצב בעל צבע. לתרכובות מסוימות במשפחה זו תכונת פוטוכרומיזם.
נומנקלטורה

תרכובות ספירו מצוינות על ידי התוכית spiro ואחריה סוגריים מרובעים בהם שני מספרים. הראשון הוא מספר האטומים בטבעת הקטנה, והשני - בטבעת הגדולה, לא כולל הספירו-אטום עצמו. לדוגמה, תרכובות A להלן קרויה: 1-bromo-3-chloro-Spiro[4.5]-decan-7-ol, ותרכובת B קרויה: 1-bromo-3-chloro-spiro[3.6]-decan-7-ol.
תרכובת ספירו המורכבת מטבעת ציקלוהקסאן וטבעת ציקלופנטאן תכונה spiro[4.5]decane. נומנקלטורה זו הוצעה על ידי אדולף פון באייר ב-1900.
כיראליות

לחלק מתרכובת הספירו ציר כיראליות (Axial chirality), סוג מיוחד של כיראליות ללא מרכז כיראלי. הספירו-אטום יכול להיות כיראלי, למרות העדר ארבעה מתמירים שונים, כפי שנדרש בדרך כלל לכיראליות. כאשר הטבעות זהות, הקדימות נקבעת על ידי שינוי קל של חוקי Cahn-Ingold-Prelog לקביעת קדימות. כאשר הטבעות שונות, הכללים הרגילים תקפים.
תרכובות ספירו
אננטיומרים
תדרים ללא רישוי

תדרים ללא רישוי הם תחומים של תדרי רדיו מתוך הספקטרום האלקטרומגנטי שבהם מותר לציבור לבצע שידור וקליטה חופשיים ללא רישיון, למרחקים קצרים, בעוצמה נמוכה, בתנאים מסוימים.
במקור, תחומים אלו הוקצו לשימושי תעשייה, מדע ורפואה (ובאנגלית: Industrial, Scientific and Medical). לשימושים אלו יש עדיפות על פני שימושים אחרים (כדוגמת קשר רדיו), ומכאן נובע הכינוי הנפוץ: תדרי ISM.
העדיפות הנמוכה לשימושים האחרים מתבטאת באיסור על המכשירים "האחרים" לפעול בצורה שתפריע או תזיק לפעולת המכשירים שבעדיפות הגבוהה יותר. בנוסף, על המכשירים שבעדיפות הנמוכה לספוג כל הפרעה שתיקלט מהמכשירים העדיפים, לרבות הפרעה שעלולה לגרום לפעולה לא רצויה של המכשירים בעדיפות הנמוכה.
תנאי נוסף לשימוש בתדרים הללו הוא הפקת קרינה אלקטרומגנטית בעוצמה הנמוכה מסף מסוים שהוגדר לכל תדר.
שימושים עיקריים

תנור מיקרוגל הפועל בתדרי 2.45GHz
טלפון אלחוטי
Wi-Fi
בלוטות'
RFID
תקשורת טווח אפס
תחום רחב סרט - באופן חלקי
תקינה

בארצות הברית, השימושים העדיפים בתחומי ה-ISM מוגדרים על פי "Part 18 of the FCC rules", והשימושים שאינם דורשים רישוי (בעדיפות הנמוכה) מוגדרים ב-Part 15 Subpart B.
תחומי התדרים המאושרים לשימוש ללא רישוי משתנים מיבשת ליבשת, וממדינה למדינה. לרוב, הכללים מבוססים על התחומים הבאים, כפי שהוגדרו בכללי ITU מספר 5.138, 5.150, 5.280:
6.765–6.795 MHz
13.553–13.567 MHz
26.957–27.283 MHz
40.66–40.70 MHz
433.05–434.79 MHz
902–928 MHz
2.400–2.500 GHz
5.725–5.875 GHz
24–24.25 GHz
61–61.5 GHz
122–123 GHz
244–246 GHz
בישראל

בישראל רגולציית התדרים והרישוי מתבצעת בין השאר על פי תקנות הטלגרף האלחוטי הבאות:
תקנות הטלגרף האלחוטי (פטור מרישוי)
תקנות הטלגרף האלחוטי (אישורי התאמה)
ראו גם

רדיו פיראטי
תחנת הרכבת קייבסקי

| --- | --- |

 מידע על הבנייה
 חנוכת התחנה:  1918 
 אדריכל:  ולדימיר שוחוב, Ivan Rerberg 
 מיקום
 מדינה:  רוסיה רוסיה
 קואורדינטות:  55°44′36″N 37°34′03″E﻿ / ﻿55.7432°N 37.5674°E﻿ / 55.7432; 37.5674
 תחנות סמוכות:  Aminyevskaya, Minskaya railway station 
 מידע על התחנה
 שם המערכת:  Moscow Kievskaya station 
 בעלים:  רכבת מוסקבה 
 רציפים:  12 
 קווים העוברים בתחנה:  Kievskoye line (Moscow Railway) 
 he
 
תחנת הרכבת קייבסקי (ברוסית:  Киевский вокзал) היא אחת מעשרת מסופי הרכבת של מוסקבה. זוהי תחנת הרכבת היחידה במוסקבה שיש לה חזית על נהר מוסקבה. התחנה ממוקמת בכיכר אירופה, בראשית רחוב בולשאיה דורוגומילובסקאיה ב ראיון דורוגומילובו במוסקבה.
כפי שהשם מרמז, ישנם שירותים קבועים לקייב. בעבר היו שירותים סדירים גם לבלגרד, זאגרב, ורנה, בוקרשט, סופיה, ניש, בודפשט, פראג, וינה וונציה. תחנות  המטרו קייבסקאיה (קו ארבטסקו-פוקרובסקאיה), קייבסקאיה (קו פיליובסקאיה), וקייבסקאיה (קו קולצביה) נמצאות בקרבת מקום.
לתחנה יש שירות נוסעים ישיר של רכבות אארואקספרס לנמל התעופה הבין-לאומי ונוקובו.
תחנת הרכבת קזנסקי

| --- | --- |
תחנת הרכבת קזנסקי
 מידע על הבנייה
 חנוכת התחנה:  1864 
 אדריכל:  אלכסיי שצ'וסב 
 מיקום
 מדינה:  רוסיה רוסיה
 קואורדינטות:  55°46′25″N 37°39′20″E﻿ / ﻿55.7736109°N 37.65566991°E﻿ / 55.7736109; 37.65566991
 מידע על התחנה
 שם המערכת:  Moskva-Passazirskaya-Kazanskaya 
  (למפת מוסקבה מוגדלת) תחנת הרכבת קזנסקי(למפת מוסקבה רגילה) תחנת הרכבת קזנסקי
 
תחנת הרכבת קזנסקי (ברוסית:  Казанский вокзал) היא אחת מעשרת מסופי הרכבת של מוסקבה. ממוקמת בכיכר קומסומולסקאיה.
נכון לפברואר 2019 יוצאות מהתחנה יותר מ-40 רכבות נוסעים בינעירוניות; 163 רכבות חשמליות נוסעות בימי חול ו-142 בסופי שבוע. תחנת הרכבת קזנסקי היא מקום לחילופי דואר בינלאומיים עם אזור מכס מתפקד.
בניין התחנה הראשון נבנה בשנים 1862–1864. בניית הבניין המודרני של תחנת קאזאן החלה ב-1913 והסתיימה ב-1940. הבניין נבנה בסגנון ארט נובו על ידי אלכסיי שצ'וסב והצוות.
בשנות ה-50 הושלם אולם שירות נוסעים, שחובר לתחנת המטרו קומסומולסקאיה. בשנים 1987–1997 שוחזר המבנה: המראה עודכן, המתחם הפנימי הורחב ועוצב מחדש, נבנו גגות מעל הרציפים, המבנה צויד בציוד טכני חדיש.
תחרות אפי

| --- | --- |

סמליל Effie Worldwide
 מדינה:  ארצות הברית 
 www.effie.org
 
תחרות אפי (Effie Awards) היא תחרות בינלאומית בנושאי השיווק והפרסום, במטרה לעודד יצירת מהלכי שיווק יעילים.
היסטוריה

התחרות נוסדה ב-1968 על ידי .Effie Worldwid Inc, מוסד ללא כוונת רווח (מלכ"ר) שהוקם מטעם האגודה האמריקאית לשיווק, ארגון המוקדש לקידום אמנות השיווק בקרב אנשי מקצוע.
כמה שנים לאחר היווסדה של התחרות בארצות הברית, התרחבה תחרות אפי לארצות נוספות, בהן גרמניה (1981), אוסטריה, בלגיה ושווייץ (1984), וצרפת, צ'ילה ופרו בתחילת שנות ה-90. כיום מתקיימת התחרות בלמעלה מ-40 מדינות שונות ברחבי העולם - באסיה, אירופה, אמריקה הלטינית, צפון אמריקה, המזרח התיכון וצפון אפריקה.
כנסים ומידע מקוון

מלבד האירוע השנתי המתקיים בכל אחת מהמדינות, מתקיימים באופן שוטף גם כנסים וובינרס (הרצאות אינטרנטיות) שנועדו לחשוף את הזוכים לקהל נוסף, מתוך שאיפה לייצר סביבה חינוכית שתעודד את העוסקים בתעשיית השיווק להמשיך ולקיים מהלכים חדשניים בעלי אפקטיביות מוכחת. לשם כך מפרסם אפי באופן מקוון את נתוני השיפוט ופרטים נוספים אודות המהלכים הזוכים.
תחרות האפי בישראל

בישראל מתקיימת התחרות מאז שנת 2000 והיא מנוהלת על ידי שלושה גופים: המרכז הישראלי לניהול (המי"ל), איגוד חברות הפרסום בישראל ואיגוד השיווק הישראלי. תהליך השיפוט בתחרות עורך מספר שבועות וכולל מספר שלבים. שאת הפרס הדגל, ה"אפי פלטינום", שופטים מנכ"לים של חברות מובילות במשק.
בשנת 2008 נעשה ניסיון לשלב את התחרות הישראלית במסגרת תחרות כלל-אירופית.
בעקבות מגפת הקורונה התחרות לא נערכה בישראל במשך שנתיים וחזרה שוב בנובמבר 2021.
הקטגוריות לפיהן מחולק הפרס בישראל:
מוצרי צריכה - מזון
מוצרי צריכה - לא מזון (מוצרים לבית ולשימוש אישי יומיומי)
מוצרי צריכה לא מתכלים (כגון: מכוניות, אופנה, שעונים, מכשירי חשמל, נדל"ן)
תקשורת, מדיה, הייטק ומחשוב (כולל אינטרנט)
פיננסים, לימודים ושירותים
מלכ"רים, מגזר ציבורי ואחריות חברתית. הקטגוריה מתנהלת במסגרת שני מסלולים נפרדים: מסלול המיועד לעמותות, ארגונים התנדבותיים, משרדי ממשלה, מלכ"רים ורשויות ציבוריות, הפועלים לקידום מטרות חברתיות-ציבוריות; ומסלול עבור חברות מהמגזר העסקי, אשר הובילו מהלכים של אחריות חברתית
מגזרים (מגזר רוסי, ערבי וחרדי)
קמעונאות
תקציבים קטנים - בקטגוריה זו מתחרים מהלכים של מותגים עצמאיים, ובלבד שהושקעו במהלך השיווקי עד 150,000 $ במשך שנת התחרות
Effie Platinum - הישגים לאורך זמן
הערות שוליים

↑  עדי דברת-מזריץ, הגרנד אפי עובר לדביר, באתר TheMarker‏, 12 ביולי 2010
↑  רוני קורן-דינר, החל  שלב  הגשת  העבודות  לתחרות  אפי  2003, באתר TheMarker‏, 29 בדצמבר 2002
↑  איילה צורף, מנכ"לי בזק, פרטנר, קוקה קולה ובנק לאומי בין השופטים לפרס הפלטינום בתחרות האפי, באתר TheMarker‏, 25 במאי 2009
TheMarker digital, מנכ"ל אסם, גזי קפלן, ימונה ליו"ר תחרות האפי - תחרות הפרסום והשיווק האפקטיווי, באתר TheMarker‏, 14 בספטמבר 2008
↑  עדי דברת, האם משרדי פרסום ישראליים יוכלו להשתתף בתחרויות האפי באירופה? הוועד העולמי של התחרות יחליט על כך בחודש הבא, באתר TheMarker‏, 5 במרץ 2008
↑  ענת ביין-לובוביץ', ‏מקאן בראש: תחרות הפרסום האפי חוזרת, ואלה הזוכים, באתר גלובס, 23 בנובמבר 2021
↑  ענת ביין, ‏12 עבודות הגיעו לשלב הגמר של תחרות אפי, באתר גלובס, 23 במרץ 2003
שבטי המדיארים

שבטי המדיארים (בהונגרית: Magyar törzsek) של תקופת כיבוש אגן הקרפטים על ידי המדיארים (התיישבות המדיארים במרכז אירופה), נחלקו לשבטים, כמו עמי סְטֶפָּה אחרים. המילה "שבט" עצמה היא רק חלקית קטגוריה מדעית: ההנחה של ימינו היא ששמה העכשווי של "שבט" כזה בהונגרית דהיום, הוא המילה ההונגרית "Had", כלומר צבא, חַיִל, ארמייה, דהיינו קבוצה גדולה של חיילים מאומנים וחמושים למלחמה. לפיכך נוצרו ה"שבטים" כדי לארגן את הלוחמים, ולפי מקורות ביזנטיים ראשי השבטים בעלי הדרגה הגבוהה, כמו בעלי התארים גיולה והרקה, היו גם בעלי סמכות שיפוטית. פסיקותיהם היו מכריעות ביישוב מחלוקות וסכסוכים בין השבטים. ההנחה הרווחת היא שהקלאנים שהיו שייכים לאותו השבט נשפטו על ידי ראשי השבטים שלהם בעצמם.
לפי אנונימוס, ברית (אפשרי גם איחוד או איגוד) השבטים ההונגרית, או ליתר דיוק ברית מנהיגי החמולות המובילות, יכולה להיקרא גם "שבעת המדיארים" או "שבעת ההונגרים". קשיי ההיסטוריוגרפיה של החברות שהיו מיושבות בטרטוריות (למשל ביזנטיון) התעוררו מאוחר יותר לגבי הבנת טבעם של החמולות ההונגריות הנ"ל ולגבי התנאים החברתיים/פוליטיים של עמי הערבות בכלל.
שבט, קלאן, חמולה

לפי ההיסטוריון ג'רג' סבאדוש, ה"שבטים" (genea) ההונגרים היו למעשה קלאנים (nemzetség). לטענתו, המילה "שבט" (tribus) היא למעשה שם נרדף ל"קלאן". בקצרה, טיעוניו של ג'רג' סבאדוש הם:
אין עובדות המתייחסות ל"שבטים" כאל ישויות נפרדות ועצמאיות.
אין ערך ראייתי ל"שמות מקומות על פי שמות שבטים". היישוב הנתון יכול היה להיקרא גם על שמו של אדם.
לפיכך, "שבט" הוא תרגום שגוי של "קלאן" (שפירושו גם בעברית הוא תת־שבט או חמולה גדולה). לפי אנונימוס היו 108 קלאנים, ו"שבעת המדיארים" היו המובילים שבהם, וכללו גם חמולות אחרות. הם חתמו על חוזה הדם, שהוביל אחרי כ-100 שנים מאוחר יותר, ללידתה של ממלכת הונגריה.
ההיסטוריונית מריה איבאניץ' משתמשת בכינוי של "הקלאן היוצר מדינה", כדי להגדיר את הקלאנים בעלי השליטה לבחירת הנסיך הגדול או הדוכס הגדול של המדיארים (ההונגרים) מתוך הבחינה שביצעה של ההקבלות בין המבנה השלטוני של הטטרים של קרים לבין הקלאנים ההונגרים בעת כיבוש אגן הקרפטים על ידי המדיארים, ויאנוש ב. סאבו השתמש למטרה זו בכינוי "הקלאן הראשון".
רשימת קונסטנטינוס

שמות השבטים ההונגרים כתוב רק בעבודתו של הקיסר הביזנטי קונסטנטינוס השביעי פורפירוגנטוס, "על ניהול האימפריה" (De Administrando Imperio), שנכתבה בשנת 950 בערך. הקיסר מונה שמונה שבטים הונגרים. הוא מזכיר לראשונה את הקאבארים שנפרדו מהכוזרים, אך מוסיף כי הקאבארים למעשה מחולקים לשלושה שבטים, או שברי שבטים, שעליהם שולט נסיך יחיד. שמם לא ידוע, אך חוקרים מציעים כאפשרויות סבירות את השמות Varsány, Eszlár, Ladány, Berény, Szekler, בהתבסס על שמות מקומות. לפי קונסטנטין, שבטי הקאברים "הועלו לדרגת השבטים הראשונים" על ידי ההונגרים לאחר הצטרפותם. הברית השבטית חולקה בתחילה לשבעה שבטים בהתאם.
שמם נרשם על ידי הקיסר (בנוסף לאזכור הקאבארים):
קאבארים (Κάβαροι)
נק (Νέκη)
מג'ר (Μεγέρη)
קירטג'ארמט (Κουςτουγερμάτου)
טריאן (Ταριάνου)
ינה (Γενάχ)
קר (Καρή)
קסי (Κασή)
המספר שבע

מדוע שבעה שבטים אם כן? המספר שבע עורר יראת כבוד במזרח כמספר קסם. מקורו כנראה בשבעת כוכבי הלכת שהיו ידועים בימי קדם, ומילאו תפקיד חשוב בתרבות שומר. התרבות האיראנית חילקה את העולם לשבעה חלקים, ובאחרית הימים יבואו המושיע וששת מלווי הזורואסטרים משבעת האזורים הללו. האווסטה למשל מורכבת מפרקים בגודל 3x7. לפי הרודוטוס, הפרסים כיבדו במקור שבע אלוהויות. לאהורא מזדא היו שישה מלאכים (1 + 6 = 7) ולזרתוסטרה היו גם כן שישה תלמידים. זה כנראה בא לידי ביטוי בכך שלמלך הפרסי דריוש היו גם שישה יועצים, שהיו האדונים הגדולים של המדינה, שיטה שעברה מאוחר יותר באימפריה הפרתית ובאימפריה הסאסאנית. משמעויות המספר שבע במזרח היה: שלמות, השלמה וסיום, העולם כולו. הוא היה גם מספר מזל. על כן גם ההונגרים נצמדו כנראה למספר מעורר כבוד זה וציינו בקורותיהם שבעה שבטים (איחודי קלאנים כנראה).
שמות מקומות שבטיים

לפי המסורת כל שם שבט"הונצח" במספר (40 עד 20) שמות יישובים. לדוגמה: Mezőnyék (כיום חלק מנייקלאדהאזה) Bábonymegyer, שלגוטריאן, טיסטריאן, Tiszajenő, Hajmáskér, טיסקסי, Dunakeszi, Kőkeszi, Diósjenő, בודקסי וכו'.
לפי התפיסה המסורתית הזאת, שמות מקומות שבטיים יעידו על כך שלשיוך שבטי היה תפקיד בייעוד אזור ההתיישבות, ושלבני השבט הייתה מידה מסוימת של זהות אתנית. עם זאת, הליך זה היה חסר משמעות באזורי ההתיישבות המקוריים של ההונגרים שהתיישבו לפי שבט. במקום שכולם שייכים לשבט ינה למשל, לשם המקום ינה לא תהיה שום משמעות ייחודית. לכן, היישובים בעלי שם השבט מעידים על היישובים של המאה ה-10 והמאה ה-11, כאשר פשוטי העם הועברו לאחוזות של האצולה הגדולה שהתפתחה באותה התקופה. לכן שמות יישובים על פי שמות שבטים אינם מעידים בהכרח על שיוכם לבני אותו השבט.
לקריאה נוספת

B. Szabó János: Árpád honfoglalóinak 9–10. századi hatalmi szervezete steppetörténeti párhuzamok tükrében. In: Történelmi Szemle. A Magyar Tudományos Akadémia Bölcsészettudományi Kutatóközpont Történettudományi Intézetének értesítője, LVIII. évfolyam, 2016. 3. szám
Dénes József: A magyarok hét neme és hét országa (A magyar „törzsek" elhelyezkedése a Kárpát-medencében, Savaria Múzeum, Szombathely
Földes Péter: Anonymus titkos közlései (világhálós változat) Archiválva 2016. április 1-i dátummal a Wayback Machine-ben
Moravcsik Gyula: Constantine Porphyrogenetus, De administrando imperio. Greek text ed. by Gy. Moravcsik, English Translation by R. J. H. Jenkins., Dumbarton Oaks, 1967
Moravcsik Gyula: Bíborbanszületett Konstantín: A birodalom kormányzása. Bp., 1950.1, Szeged, 2003.
Moravcsik Gyula: Az Árpád-kori magyar történet bizánci forrásai, Akadémiai Kiadó, Budapest, 1984, ISBN 9630549670
Szabados György: Állam és ethnosz a IX–X. századi magyar történelemben. ACTA HISTORICA TOMUS CXXXV. Szeged, 2013.
Szabados György: Egy steppe-állam Európa közepén: Magyar Nagyfejedelemség. Dolgozatok az Erdélyi Múzeum Érem- és Régiségtárából, 6-7. pp.
Tóth Sándor László: A kavarok (kabarok) katonai és politikai szerepe. Hadtörténelmi Közlemények 2013. 2. szám, 2013
תצפיתנות כלי רכב

תצפיתנות כלי רכב (באנגלית: Car Spotting) היא תחביב צילום כלי רכב מיוחדים, נדירים או משודרגים. חלק גדול מהתצפיתנים מפרסמים את התמונות שצילמו בפורומי רכב ותצפיות. התצפיתנות מוכרת בעיקר במערב אירופה ובארצות הברית אבל ניתן למצוא תצפיתנים בכל רחבי העולם.
תצפיתנות כלי רכב בישראל

בישראל יש קהילה מצומצמת של תצפיתני כלי רכב[דרוש מקור]. התצפיתנות אינה מפותחת היות שעל כבישי הארץ נעים בעיקר רכבים של ציי רכב ורכבים המיוצרים בסדרות גדולות ואחידות. כמעט אין כלי הרכב אקזוטיים המעניינים תצפיתנים, כגון אלה מתוצרת פרארי, למבורגיני, מזראטי, לוטוס, הדגמים המיוחדים של מרצדס, ב.מ.וו, אאודי ופורשה. גם כמות כלי הרכב העתיקים (בני למעלה מ-70) שולית.
ראו גם

מועדון החמש
צפרות